2019 Nissan Sentra for sale in Carlsbad, Vista, San Marcos & Oceanside, CA 3N1AB7AP2KY419448 - Mossy Nissan Oceanside.
Mossy Nissan Oceanside New Nissan Sentra 3N1AB7AP2KY419448 Gratis portaal ’n skatkis van taal se grammatika
Saterdag 28 Oktober 2017	Geplaas deur Gerhard van Huyssteen
Lees 1896 tye
So stil-stil, iewers op die oop see, is die Virtuele Instituut vir Afrikaans (VivA) se vlagskip besig om al nader en nader aan sy tuishawe te kom. Ongesiens en onopvallend – maar met die belofte van grootse impak – word gewerk aan ŉ nuwe Geheime Wapen: die Taalportaalprojek.
In 2010 het die Nederlandse Organisatie voor Wetenschappelijk Onderzoek so ŉ stewige €1.7 miljoen (ongeveer R28 miljoen) bewillig om ŉ omvattende, vergelykende, aanlyn grammatika vir Nederlands en Fries op te stel. Aangesien Afrikaans ook verbonde is aan dié twee tale, het ŉ klompie waagmoedige Afrikaanse taalkundiges hulle hande opgesteek en gesê: “Voeg Afrikaans by, ons wil/kan/moet ook saamgesels!”
Die Suid-Afrikaanse Akademie vir Wetenskap en Kuns, ATKV, Noordwes-Universiteit en Trust vir Afrikaanse Onderwys waagmoedig diep in hulle sakke gegrou en genoeg finansiering verskaf om die Afrikaanse Taalportaalvlagskipprojek in 2014 … uhm … te water te laat.
Trap versigtig as jy nie kan sien nie
Donderdag 26 Oktober 2017	Geplaas deur Sophia Kapp
Lees 1993 tye
Die internet is 'n fantastiese plek, in die ware sin van die woord. Dis 'n ruimte waarin niks werklik is nie en alles vir die waarheid aangebied word. Dit is 'n versameling kosbare inligting en terselfdertyd die moderne wêreld se grootste rommelhoop. Jy ontmoet groot geeste en denkers daar, en jy loop jou vas teen trolle. Jy kom daar weg verlig, verlos en vermaak, of jy gaan kruip in 'n donker gat in waar jy vir dae nie met mense hoef te kommunikeer nie omdat jy weer eens besef hoe onguur die menslike natuur kan wees.
Sondag 22 Oktober 2017	Geplaas deur Jana Luther
Lees 2170 tye
Afrikaans het baie idiome. Baie van hulle is erfgoed; vertoonstukke in ’n taalmuseum wat vertel van die kultuur van die sprekers van die taal in vroeëre tye, soos wyle Johan Combrink dit gestel het. Gaan kyk ’n mens hoe en waar van dié idiome ontstaan het, verstaan jy hulle ’n bietjie beter; en as jy ’n moedertaalspreker van die taal is, verstaan jy ook ’n klein bietjie meer van jouself.
In ’n vorige blog het ek geskryf oor Afrikaanse uitdrukkings en gesegdes wat na die Griekse en Romeinse mitologie teruggevoer kan word; na fabels, die Bybel, en die Middeleeue; na die natuur, die seevaart en die agrariese leefwyse van ons voorouers. Maar nie al Afrikaans se idiome is ’n skat waarop ek noodwendig trots is nie.
‘Lae Lande’ inderdaad nie 'n anglisisme nie
Saterdag 21 Oktober 2017	Geplaas deur Gerhard van Huyssteen
Lees 1018 tye
Merk iemand genaamd Leser in ŉ SMS aan Beeld die afgelope naweek op: “Ek geniet Gerhard van Huyssteen se rubriek. ... Soos vele ander praat hy verkeerdelik van die Lae Lande. Hierdie gedrog is ŉ baie goeie voorbeeld van ŉ Anglisisme. Die regte term is Neder Lande [sic].”
Eestens: Baie dankie vir die kompliment, en dankie dat jy my se rubriek lees. Ons niepolitieke rubrikante is maar te bly as mense ons skryfsels lees, want soms is ons bang lesers is slegs geïnteresseerd in menings oor die Zuptas, die Nederduitse Gereformeerde Kerk en die Cheetahs. (Die Bulle is helaas nie meer nuuswaardig nie. Treurige dae ...)
Kommentaar se kloutjie pas nie by artikel se oor
Saterdag 14 Oktober 2017	Geplaas deur Gerhard van Huyssteen
Lees 1035 tye
Gedurende die afgelope week skryf Andries Bezuidenhout op Netwerk24 ŉ artikel oor sy gewaarwordinge tydens die “Week van de Afrikaanse Roman” in België en Nederland. Pragtige foto’s daarby, wat ŉ mens laat verlang na Vlaamse friete (wat jy moeilik slaptjips kan noem) en Hollandse bitterballe (ronde kroketjies wat jy saam met bier versnaper).
So misplaas soos wat my verlange na Lae Landse lekkernye is na aanleiding van Andries se artikel, so misplaas is die kommentaar onderaan sy artikel op Netwerk24. Of miskien lê die fout by my? Perdalkies moet ek weer gaan vir leeslesse, want ek kan nie die kloutjie van die kommentaar by die oor van die artikel uitbring nie.